proxectonos/corpus_dominio_legal_administrativo_tmp huggingface dataset:
RESOLUCIÓN do 29 de outubro de 2012, da Secretaría Xeral da Emigración, pola que se publican as subvencións concedidas ao abeiro da Resolución do 25 de xuño de 2012, pola que se aproban as bases reguladoras das axudas, en réxime de concorrencia competitiva, a entidades sen ánimo de lucro, para desenvolver accións de formación laboral, cofinanciadas polo Fondo Social Europeo, que contribúan a incrementar a participación das persoas inmigrantes e retornadas no mundo laboral na Comunidade Autónoma galega e se convocan para o ano 2012 (DOG nº 123, do 28 de xuño).
Consellería de Presidencia, Administracións Públicas e Xustiza — III. Outras disposicións — 07/11/2012

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, e no artigo 17 do anexo I das bases reguladoras da Resolución do 25 de xuño de 2012, pola que se aproban as bases reguladoras das axudas, en réxime de concorrencia competitiva, a entidades sen ánimo de lucro, para desenvolver accións de formación laboral, cofinanciadas polo Fondo Social Europeo, que contribúan a incrementar a participación das persoas inmigrantes e retornadas no mundo laboral na Comunidade Autónoma galega e se convocan para o ano 2012, procédese á publicación das subvencións concedidas de contía igual ou superior a 3.000 euros.
Norma reguladora: Resolución do 25 de xuño de 2012 pola que se aproban as bases reguladoras das axudas, en réxime de concorrencia competitiva, a entidades sen ánimo de lucro, para desenvolver accións de formación laboral, cofinanciadas polo Fondo Social Europeo, que contribúan a incrementar a participación das persoas inmigrantes e retornadas no mundo laboral na Comunidade Autónoma galega e se convocan para o ano 2012 (DOG nº 123, do 28 de xuño).
Esta actuación está cofinanciada polo Fondo Social Europeo, dentro do Programa operativo Galicia 2007-2013, e está encadrada no eixe 2, tema prioritario 70, cunha taxa de cofinanciamento do 80 %.
Aplicación orzamentaria: 04.50.312C.481.0 dos orzamentos xerais da Comunidade Autónoma para o ano 2012.
Crédito orzamentario: 307.859,88 €.
Entidades beneficiarias da subvención concedida con contía igual ou superior a 3.000 € e importe da subvención concedida a cada unha delas en euros que figuran no anexo desta resolución.
Santiago de Compostela, 29 de outubro de 2012
ORDE do 18 de outubro de 2012 pola que se modifica a autorización do centro privado Marcote, do concello de Vigo.
Consellería de Cultura, Educación e Ordenación Universitaria — III. Outras disposicións — 06/11/2012

A titularidade do centro privado (CPR) Marcote, do concello de Vigo, solicita a supresión do ciclo formativo de grao superior (CS) de Axencias de Viaxes, do CS Aloxamento e do CS Información e Comercialización Turísticas.
Logo da tramitación do expediente, de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Primeiro.
Suprimir o CS Axencias de viaxes, o CS Aloxamento e o CS Información e Comercialización Turísticas no centro privado que a seguir se detalla:
Segundo.
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que sinala a presente orde.
Terceiro.
Esta orde dará lugar á correspondente inscrición no Rexistro de Centros da Comunidade Autónoma de Galicia.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 18 de outubro de 2012
ORDE do 19 de outubro de 2012 pola que se concede autorización para a súa apertura e funcionamento ao centro autorizado de ensinanzas artísticas profesionais de artes plásticas e deseño Marcote, do concello de Vigo.
Consellería de Cultura, Educación e Ordenación Universitaria — III. Outras disposicións — 06/11/2012

A titularidade do centro autorizado de ensinanzas artísticas profesionais de artes plásticas e deseño Marcote, do concello de Vigo, solicita a autorización para impartir os ciclos formativos de artes plásticas e deseño de grao superior de Gráfica Publicitaria e de Fotografía Artística, da familia profesional de Deseño Gráfico.
Logo da tramitación do expediente, de acordo co establecido no Decreto 253/1995, do 29 de setembro, de autorización de centros docentes privados para impartir ensinanzas artísticas, e coa Orde do 5 de decembro de 1995 que o desenvolve, por proposta da Dirección Xeral de Centros e Recursos Humanos,
Primeiro.
Autorizar a apertura e funcionamento do centro autorizado de ensinanzas artísticas profesionais de artes plásticas e deseño Marcote que a seguir se detalla:
Denominación xenérica: centro autorizado de ensinanzas artísticas profesionais de artes plásticas e deseño.
Segundo.
Para a posta en funcionamento das ensinanzas que se autorizan, a Xefatura Territorial da Consellería de Educación e Ordenación Universitaria de Pontevedra, logo do informe do Servizo Territorial de Inspección Educativa, aprobará expresamente a relación de persoal que impartirá docencia no dito centro, así como o equipamento axeitado.
Terceiro.
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que sinala a presente orde.
Cuarto.
Esta orde dará lugar á correspondente inscrición no Rexistro de Centros da Comunidade Autónoma de Galicia.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 19 de outubro de 2012
ORDE do 16 de outubro de 2012 pola que se autoriza o cambio de domicilio por traslado de instalacións e o cambio de titularidade do centro privado Pablo VI-Fátima, do concello da Rúa.
Consellería de Cultura, Educación e Ordenación Universitaria — III. Outras disposicións — 06/11/2012

O representante da titularidade do centro privado Pablo VI-Fátima, do concello da Rúa, solicita o cambio de domicilio por traslado de instalacións das ensinanzas de educación infantil e primaria, da rúa Felgar, número 13, á avenida Pablo VI, número 3, da Rúa (Ourense), así como o cambio de titularidade.
Mediante escritura pública notarial, outorgada ante a notaria María Antonia Torga Noval, a Diócese de Astorga e a Congregación de la Compañía das Fillas da Caridade de San Vicente de Paúl, ceden a titularidade do centro educativo a favor do Bispado de Astorga.
A Xefatura Territorial da Consellería de Cultura, Educación e Ordenación Universitaria de Ourense achega os expedientes cos correspondentes informes de acordo co Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995, que o desenvolve.
Por isto, por proposta da Dirección Xeral de Centros e Recursos Humanos,
Primeiro.
Autorizar o cambio de domicilio por traslado de instalacións das ensinanzas de educación infantil e primaria, da rúa Felgar, número 13, á avenida Pablo VI, número 3, da Rúa, do centro privado Pablo VI-Fátima.
Segundo.
1. Autorizar o cambio de titularidade a favor do Bispado de Astorga do centro privado que se detalla a continuación:
2. O cambio de titularidade non afectará o réxime de funcionamento do centro.
Terceiro.
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Cuarto.
Esta orde dará lugar á correspondente inscrición no Rexistro de Centros da Comunidade Autónoma de Galicia.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 16 de outubro de 2012
ORDE do 31 de outubro de 2012 pola que se declaran de utilidade pública asociacións inscritas nos rexistros provinciais de asociacións da Comunidade Autónoma de Galicia.
Consellería de Presidencia, Administracións Públicas e Xustiza — III. Outras disposicións — 09/11/2012

Por iniciativa das correspondentes asociacións, poderán ser declaradas de utilidade pública aquelas que reúnan os requisitos establecidos no artigo 32 da Lei orgánica 1/2002, do 22 de marzo, reguladora do dereito de asociacións.
O Decreto 157/2008, do 10 de xullo, sobre asunción de funcións da Administración do Estado traspasadas á Comunidade Autónoma de Galicia, mediante o Real decreto 1080/2008, do 30 de xuño, en materia de declaración de utilidade pública de asociacións, asigna estas funcións á Consellería de Presidencia, Administracións Públicas e Xustiza, e establece que será competente para resolver o procedemento de declaración de utilidade pública a persoa titular da Consellería de Presidencia, Administracións Públicas e Xustiza, logo da instrución do procedemento polo órgano correspondente.
Logo de solicitude das asociacións foron instruídos os expedientes, de conformidade co previsto no Real decreto 1740/2003, do 19 de decembro, sobre procedementos relativos a asociacións de utilidade pública, e neste consta a documentación e os informes previstos na citada norma.
De conformidade cos informes favorables de declaración de utilidade pública, emitidos polos instrutores dos expedientes,
Declarar de utilidade pública as seguintes asociacións:
– Asociación A Mariña Cogami, inscrita no Rexistro Provincial de Asociacións de Lugo co número 1989-745-1.
– Asociación de Enfermos de Crohn e Colitis Ulcerosa de Ourense (ACCU Ourense), inscrita no Rexistro Provincial de Asociacións de Ourense co número 2005-8817-1.
Contra esta orde que pon fin á vía administrativa, pode interpoñerse recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, de conformidade co disposto na Lei 29/1998, do 13 de xullo, reguladora da xurisdición contencioso-administrativa, podendo interpoñer con carácter potestativo recurso de reposición ante o mesmo órgano que ditou o acto, no prazo dun mes, segundo o disposto na Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 31 de outubro de 2012
CORRECCIÓN de erros. Orde do 6 de novembro de 2012 pola que se regulan as operacións de cerramento do exercicio de 2012.
Consellería de Facenda — III. Outras disposicións — 09/11/2012

Advertidos erros na orde antes citada, publicada no Diario Oficial de Galicia número 212, do 7 de novembro de 2012, cómpre facer as seguintes correccións:
Na páxina 41710, no número 4.3, onde se establece: «Quedarán exceptuados do disposto no punto anterior:»; debe dicir: «Quedarán exceptuados do disposto nos puntos anteriores:».
Na páxina 41716, na letra c) do artigo 19.2, na sexta liña, onde se establece: «A data límite para realizar o devandito traspaso será o día 8 de febreiro de 2012»; debe dicir: «A data límite para realizar o devandito traspaso será o día 8 de febreiro de 2013».
CUESTIÓN de inconstitucionalidade número 3809/2012, en relación coa disposición adicional terceira da Lei 2/2006, do 14 de xuño, de dereito civil de Galicia, reformada pola Lei 10/2007, do 28 de xuño, por posible vulneración do artigo 149.1.8ª da CE.
Tribunal Constitucional — I. Disposicións xerais — 12/11/2012

O Pleno do Tribunal Constitucional, por providencia do 30 de outubro actual, acordou admitir a trámite a cuestión de inconstitucionalidade número 3809/2012, promovida pola Sala do Civil e Penal do Tribunal Superior de Xustiza de Galicia, no recurso de casación autonómico número 49/2011, en relación coa disposición adicional terceira de Lei 2/2006, do 14 de xuño, de dereito civil de Galicia, reformada pola Lei 10/2007, do 28 de xuño, por posible vulneración do artigo 149.1.8ª da CE e, de conformidade co disposto no artigo 10.1.c) da Lei orgánica do Tribunal Constitucional, atribuír á Sala Segunda, á cal lle correspondeu por quenda obxectiva, o coñecemento desta cuestión.
De conformidade co establecido no artigo 37.2 da Lei orgánica do Tribunal Constitucional, quen sexa parte no recurso de casación autonómico número 49/2011 poderá comparecer ante este tribunal dentro dos quince días seguintes ao da publicación deste edicto no Boletín Oficial del Estado.
Madrid, 30 de outubro de 2012
ORDE do 31 de outubro de 2012 pola que se dispón o cesamento, por petición propia, dun membro do Comité Ético de Investigación Clínica de Galicia.
Consellería de Sanidade — II. Autoridades e persoal — 08/11/2012

Os comités éticos de investigación clínica constitúen órganos especializados aos cales lles corresponde emitir informe sobre todos aqueles ensaios clínicos que se realicen dentro do seu ámbito territorial.
Con carácter xeral, os ensaios clínicos e os comités éticos de investigación clínica regúlanse na nosa comunidade autónoma no Decreto 32/1996, do 25 de xaneiro, polo que se regula a realización de ensaios clínicos na Comunidade Autónoma de Galicia, ademais de polo Real decreto 223/2004, do 6 de febreiro, polo que se regulan os ensaios clínicos con medicamentos.
O Comité Ético de Investigación Clínica de Galicia creouse pola Orde do 11 de xullo de 1996, a cal dispón no seu artigo 3 que a composición do dito comité se axustará ao establecido no Decreto 32/1996, do 25 de xaneiro, e que os seus membros deberán ser nomeados por orde da Consellería de Sanidade.
De acordo co anterior, en virtude das facultades que me confire o artigo 38 da Lei 1/1983, do 22 de febreiro, de normas reguladoras da Xunta e da súa Presidencia, modificada pola Lei 11/1988, do 20 de outubro, e pola Lei 2/2007, do 27 de xullo, e conforme o establecido no artigo 3 da Orde do 11 de xullo de 1996,
Artigo único
O cesamento, por petición propia, como membro do Comité Ético de Investigación Clínica de Galicia, de Ricardo García-Mayor García.
Santiago de Compostela, 31 de outubro de 2012
RESOLUCIÓN do 25 de outubro de 2012 pola que se procede á publicación das subvencións concedidas en virtude da Orde do 30 de decembro de 2011, pola que se establecen as bases reguladoras para a concesión, en réxime de concorrencia competitiva, de subvencións a entidades de iniciativa social para o desenvolvemento de programas que contribúan a fomentar a inclusión social e a integración no mercado de traballo das persoas en situación ou risco de exclusión social.
Consellería de Traballo e Benestar — III. Outras disposicións — 08/11/2012

De conformidade co disposto no artigo 18.1º da Lei 38/2003, do 17 de novembro, xeral de subvencións; no artigo 15.1º da Lei 9/2007, do 13 de xuño, de subvencións de Galicia; e no Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, procédese á publicación das subvencións concedidas en virtude da Orde do 30 de decembro de 2011, pola que se establecen as bases reguladoras para a concesión, en réxime de concorrencia competitiva, de subvencións a entidades de iniciativa social para o desenvolvemento de programas que contribúan a fomentar a inclusión social e a integración no mercado de traballo das persoas en situación ou risco de exclusión social.
Finalidade da axuda: as axudas teñen por obxecto o establecemento de subvencións ás entidades de iniciativa social para a realización de programas de incorporación sociolaboral que contribúan a fomentar a inclusión social e a integración no mercado de traballo das persoas en situación ou risco de exclusión social.
Norma reguladora: Orde do 30 de decembro de 2011 pola que se establecen as bases reguladoras para a concesión, en réxime de concorrencia competitiva, de subvencións a entidades de iniciativa social para o desenvolvemento de programas que contribúan a fomentar a inclusión social e a integración no mercado de traballo das persoas en situación ou risco de exclusión social (Diario Oficial de Galicia nº 15, do 23 de xaneiro de 2012).
Crédito orzamentario:
585.000 euros, na aplicación orzamentaria 12.02.313C.481.6.
14.559,72 euros, na aplicación orzamentaria 12.08.313C.481.4.
Santiago de Compostela, 25 de outubro de 2012
ORDE do 25 de outubro de 2012 pola que se resolve a adxudicación das axudas para a realización de actividades de formación en linguas estranxeiras no ano 2012, destinadas ao alumnado dos centros docentes sostidos con fondos públicos, en réxime de concorrencia competitiva.
Consellería de Cultura, Educación e Ordenación Universitaria — III. Outras disposicións — 12/11/2012

Cumpridos os trámites establecidos no artigo 12 da Orde desta consellería, do 22 de febreiro de 2012, pola que se convocan axudas para a realización de actividades de formación en linguas estranxeiras no ano 2012, destinadas ao alumnado dos centros docentes sostidos con fondos públicos, en réxime de concorrencia competitiva, esta consellería, en cumprimento do establecido no artigo 15 da citada orde,
Primeiro. Adxudicar as axudas para realizar actividades de formación en linguas estranxeiras no ano 2012 ao alumnado que se relaciona no anexo desta orde.
Segundo. Contra a resolución definitiva de adxudicación, que esgota a vía administrativa, as persoas interesadas poderán interpoñer recurso potestativo de reposición perante a persoa titular da Consellería de Cultura, Educación e Ordenación Universitaria no prazo dun mes contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente recurso contencioso-administrativo, no prazo de dous meses ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 25 de outubro de 2012
Alumnado adxudicatario de 6º de educación primaria. Inglés en Galicia.
Alumnado adxudicatario de 1º de educación secundaria obrigatoria. Inglés en Galicia.
Alumnado adxudicatario de 2º de educación secundaria obrigatoria. Inglés e francés.
Alumnado adxudicatario de 3º de educación secundaria obrigatoria. Inglés e francés.
Alumnado adxudicatario de 4º de educación secundaria obrigatoria. Inglés e francés.
Alumnado adxudicatario de 1º de bacharelato. Inglés e francés.
Alumnado adxudicatario de 2º de bacharelato. Inglés e francés.
Alumnado adxudicatario de ciclos formativos de grao superior.
CORRECCIÓN de erros. Decreto 214/2012, do 8 de novembro, polo que se ditan normas para garantir os servizos esenciais durante a folga convocada para o día 14 de novembro de 2012.
Consellería de Presidencia, Administracións Públicas e Xustiza — III. Outras disposicións — 13/11/2012

Advertidos erros no Decreto 214/2012, do 8 de novembro, polo que se ditan normas para garantir os servizos esenciais durante a folga convocada para o día 14 de novembro de 2012, publicado no
Diario Oficial de Galicia
nº 215, do 12 de novembro de 2012, cómpre facer as seguintes correccións:
Na páxina 42223, suprímese a epígrafe «Residencia Geriatros Vimianzo».
Na páxina 42185, onde di:
debe dicir:
RESOLUCIÓN do 5 de novembro de 2012, da Dirección Xeral da Función Pública, pola que se anuncia a exposición das listaxes definitivas de axudas aprobadas e denegadas dos criterios de repartición do Fondo de Acción Social do exercicio económico 2011, relativos á axuda para a atención de persoas discapacitadas para o persoal da Administración da Xunta de Galicia.
Consellería de Facenda — III. Outras disposicións — 13/11/2012

De conformidade co establecido na norma 7.3 dos criterios de repartición do Fondo de Acción Social para o exercicio económico do ano 2011, relativos á axuda para a atención de persoas discapacitadas, aprobados polo Consello da Xunta de Galicia do 10 de maio de 2012 e publicados pola Resolución da Dirección Xeral da Función Pública do 11 de maio de 2012 (DOG número 94, do 18 de maio), o anuncio de exposición das listaxes definitivas de admitidos e excluídos publicarase no
Diario Oficial de Galicia
.
Dado que nas listaxes preceptivas figuran datos de carácter identificativo, de características persoais, económicos ou de saúde, protexidos pola Lei orgánica 15/1999, do 13 de decembro, de protección de datos de carácter persoal, cuxa publicación pode lesionar o dereito constitucional á intimidade dos/das solicitantes ou dos/das causantes das axudas, cómpre realizar a publicación coas limitacións e reservas establecidas no artigo 61 da Lei 30/1992, do 26 de novembro, de réxime xurídico das administracións públicas e do procedemento administrativo común.
Dando cumprimento ao prescrito, esta dirección xeral, unha vez transcorrido o prazo de alegacións previsto no punto segundo da Resolución do 31 de agosto de 2012 (
Diario Oficial de Galicia
nº 174, do 12 de setembro) e unha vez concluídos os traballos de revisión das reclamacións presentadas,
Primeiro. Publicar no
Diario Oficial de Galicia
, como anexo a esta resolución, a distribución final da concesión das axudas do Fondo de Acción Social do exercicio económico do ano 2011.
Segundo. Facer públicas as listaxes definitivas de axudas aprobadas e denegadas dos criterios de repartición do Fondo de Acción Social do exercicio económico 2011 relativos á axuda para a atención de persoas discapacitadas na páxina web da Dirección Xeral da Función Pública http://funcionpublica.xunta.es/?q=FAS
Para o coñecemento íntegro do acto, as persoas solicitantes deberán introducir nos espazos habilitados para o efecto o NIF e máis o código de impresión da súa solicitude.
Segundo. As persoas interesadas poderán interpor recurso de alzada contra esta resolución perante a conselleira de Facenda no prazo dun mes contado desde o día seguinte ao da data da súa publicación no
Diario Oficial de Galicia
, de acordo co previsto nos artigos 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro.
Santiago de Compostela, 5 de novembro de 2012
ORDE do 7 de decembro de 2012 pola que se nomean novos vogais do Consello Galego de Cooperación para o Desenvolvemento en representación das ONGD.
Vicepresidencia e Consellería de Presidencia, Administracións Públicas e Xustiza — II. Autoridades e persoal — 18/12/2012

De acordo co establecido no número 5 do artigo 11 do Decreto 326/2004, do 29 de decembro, polo que se regulan os órganos de coordinación e asesoramento en materia de cooperación para o desenvolvemento e polo que se crea o Rexistro de Axentes de Cooperación para o Desenvolvemento, modificado polo Decreto 90/2011, do 5 de maio, os vogais do Consello Galego de Cooperación para o Desenvolvemento serán nomeados e separados polo titular do departamento competente, logo de proposta das entidades con representación naquel, mediante orde publicada no Diario Oficial de Galicia, e desempeñarán os seus cargos por un período de catro anos.
Mediante a Orde do 10 de novembro de 2011 (DOG do 23 de novembro), nomeáronse os vogais do Consello Galego de Cooperación para o Desenvolvemento en representación dos axentes de cooperación. Téndose producido unha renovación dos vogais en representación das ONGD radicadas en Galicia, propostos pola Coordinadora Galega de ONGD, procede modificar a composición do Consello.
Polo tanto, vistas as propostas de nomeamento formuladas pola Coordinadora Galega de ONGD e de acordo co disposto no número 5 do artigo 11 do Decreto 326/2004, do 29 de decembro, modificado polo Decreto 90/2011, do 5 de maio,
Artigo único
1. Que cesen como vogais, titulares e suplentes, do Consello Galego de Cooperación para o Desenvolvemento en representación das ONGD as seguintes persoas:
Agradécenselles a todas elas os servizos prestados.
2. Nomear como vogais, titulares e suplentes, do Consello Galego de Cooperación para o Desenvolvemento en representación das ONGD a:
– Titular: María Patricia Iglesias Fernández.
– Suplentes:
Gonzalo Miguel Gesto Quiñoy.
Juan Carlos de Sola Vollbrecht.
Pablo Rodríguez Soengas.
Germán Vargas Calleja.
3. Nomear como vogal titular do Consello Galego de Cooperación para o Desenvolvemento en representación das ONGD o seguinte membro que tiña a condición de suplente: Francisco Solano Raigón.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 7 de decembro de 2012
DECRETO 227/2012, do 2 de decembro, polo que se establece a estrutura orgánica da Xunta de Galicia.
Presidencia da Xunta de Galicia — I. Disposicións xerais — 03/12/2012

Elixido e investido polo Parlamento de Galicia dos poderes propios do presidente da Xunta de Galicia, segundo o Estatuto de autonomía, conforme o disposto nos artigos 15 e 18 da Lei 1/1983, do 22 de febreiro, de normas reguladoras da Xunta e da súa Presidencia, en virtude das atribucións que me confire o artigo 26, número 1º, do mesmo texto legal, e para establecer a nova estrutura orgánica do Goberno de Galicia, con adecuación ás competencias que ten asumidas e son propias da Comunidade Autónoma, e tendo en conta os criterios de eficacia, austeridade e economía que deben inspirar a actuación e a organización administrativa,
A Xunta de Galicia estará integrada polos departamentos que a seguir se relacionan:
– Consellería de Presidencia, Administracións Públicas e Xustiza.
– Consellería de Facenda.
– Consellería de Medio Ambiente, Territorio e Infraestruturas.
– Consellería de Economía e Industria.
– Consellería de Cultura, Educación e Ordenación Universitaria.
– Consellería de Sanidade.
– Consellería de Traballo e Benestar.
– Consellería do Medio Rural e do Mar.
A orde de prelación das consellerías é a que se establece no artigo anterior.
Quedan derrogadas cantas disposicións de igual ou inferior rango se opoñan ao disposto neste decreto.
O Consello da Xunta de Galicia adoptará as medidas necesarias para adecuar a estrutura dos distintos organismos obxecto de regulación deste decreto, dentro da política de austeridade, racionalización e redución do gasto público.
A Consellería de Facenda realizará as modificacións e habilitacións orzamentarias precisas para o cumprimento do previsto neste decreto, sen que en ningún caso poidan orixinar incremento de gasto.
Este decreto entrará en vigor o mesmo día da súa publicación no
Diario Oficial de Galicia.
Santiago de Compostela, dous de decembro de dous mil doce.
DECRETO 233/2012, do 5 de decembro, polo que se determina a organización, funcións e competencias da Vicepresidencia da Xunta de Galicia.
Presidencia da Xunta de Galicia — I. Disposicións xerais — 07/12/2012

O 3 de decembro de 2012 publicouse no
Diario Oficial de Galicia
o nomeamento de Alfonso Rueda Valenzuela como vicepresidente da Xunta de Galicia.
En consecuencia, procede agora establecer a organización e as funcións da Vicepresidencia da Xunta de Galicia, así como delegar determinadas competencias por parte do titular da Presidencia, co fin de acadar unha maior axilidade e eficacia na xestión administrativa e atendendo aos criterios de eficacia, economía e austeridade que deben inspirar a actuación e a organización administrativa.
Na súa virtude,
Artigo 1.
Asignación de funcións e delegación de competencias
Sen prexuízo das facultades de dirección política que corresponden ao presidente da Xunta de Galicia e das que son atribuídas ao Goberno de Galicia pola lexislación vixente, así como daqueloutras que se fixen nos correspondentes decretos de estrutura orgánica, corresponden á Vicepresidencia da Xunta de Galicia as seguintes funcións e competencias:
a) Coordinar a planificación interdepartamental e a súa execución.
b) Asegurar e garantir as necesarias relacións coas administracións locais.
c) Coordinar o programa lexislativo da Xunta de Galicia e a elaboración de normas de carácter xeral e, en particular, a relación entre o poder executivo e o Parlamento de Galicia.
d) Exercer calquera outra función que nel delegue o presidente, de conformidade co previsto no artigo 33 da Lei de Galicia 1/1983, do 22 de febreiro, con excepción das previstas nos artigos 24, 25 e 26.1 da dita norma.
Artigo 2.
Consellería de apoio
A Vicepresidencia da Xunta de Galicia, para o desenvolvemento das súas funcións e competencias, contará co apoio e auxilio da Consellería de Presidencia, Administracións Públicas e Xustiza.
Disposición derradeira.
Entrada en vigor
O presente decreto entrará en vigor o mesmo día da súa publicación no
Diario Oficial de Galicia
.
Santiago de Compostela, cinco de decembro de dous mil doce
ORDE do 5 de decembro de 2012 pola que se resolve a convocatoria da Orde do 30 de maio de axudas dirixidas a conservatorios e escolas de música non dependentes da Consellería de Cultura, Educación e Ordenación Universitaria.
Consellería de Cultura, Educación e Ordenación Universitaria — III. Outras disposicións — 18/12/2012

Por Orde do 30 de maio de 2012 (DOG do 8 de xuño) publicouse a convocatoria de axudas dirixidas a conservatorios e escolas de música non dependentes da Consellería de Cultura, Educación e Ordenación Universitaria.
Valoradas pola comisión as solicitudes presentadas e elevada a proposta definitiva de concesión destas axudas, segundo prevén os puntos sétimo e oitavo da orde de convocatoria, e en virtude das atribucións que ten conferidas a Consellería de Cultura, Educación e Ordenación Universitaria,
Primeiro. Concederlles as axudas, nas contías que se sinalan, aos conservatorios de música non dependentes desta consellería e de titularidade pública que se relacionan no anexo I a esta orde.
Segundo. Concederlles as axudas, nas contías que se sinalan, ás escolas de música públicas das cales sexan titulares os concellos que se relacionan no anexo II a esta orde.
Terceiro. Concederlles as axudas, nas contías que se sinalan, ás escolas de música dependentes de asociacións ou fundacións sen ánimo de lucro que se relacionan no anexo III a esta orde. Así mesmo, desestimar as solicitudes presentadas polas escolas de música dependentes de asociacións ou fundacións sen ánimo de lucro que se relacionan no anexo IV, polas causas que se indican.
Cuarto. Para facer efectivo o pagamento das axudas, os beneficiarios terán como data límite para a presentación da xustificación completa dos gastos realizados, na Dirección Xeral de Educación, Formación Profesional e Innovación Educativa, Servizo de Ensinanzas de Réxime Especial, o 29 de decembro de 2012.
Quinto. Contra esta orde, que esgota a vía administrativa, os interesados poderán interpoñer recurso potestativo de reposición no prazo dun mes, contado a partir do día seguinte ao da súa publicación no Diario Oficial de Galicia, ante a persoa titular da Consellería de Cultura, Educación e Ordenación Universitaria, segundo o disposto na Lei 30/1992, do 26 de novembro, de réxime xurídico das administracións públicas e do procedemento administrativo común, ou ben os interesados poderán presentar directamente recurso contencioso-administrativo, ante o Tribunal Superior de Xustiza de Galicia, no prazo de dous meses contados a partir do día seguinte ao da súa publicación, conforme se establece na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 5 de decembro de 2012
CORRECCIÓN de erros. Decreto 221/2012, do 31 de outubro, polo que se establecen as tarifas dos servizos sanitarios prestados nos centros dependentes do Servizo Galego de Saúde e nas fundacións públicas sanitarias.
Consellería de Sanidade — III. Outras disposicións — 17/12/2012

Advertidos erros no citado decreto, publicado no DOG nº 222, do 21 de novembro de 2012, cómpre facer as seguintes correccións:
Na páxina 43695, onde di:
Debe dicir:
Na páxina 43697, onde di:
Debe dicir:
Na páxina 43705, na táboa de tarifas radioterapia, onde di:
Debe dicir:
ORDE do 18 de decembro de 2012 pola que se fai pública a ampliación da dotación orzamentaria para a concesión das axudas establecidas na Orde do 30 de decembro de 2011 pola que se establecen as bases reguladoras do Programa para a promoción do emprego autónomo, cofinanciado polo Fondo Social Europeo, e se procede á súa convocatoria para o ano 2012.
Consellería de Traballo e Benestar — III. Outras disposicións — 20/12/2012

A Orde do 30 de decembro de 2011 pola que se establecen as bases reguladoras do Programa para a promoción do emprego autónomo, cofinanciado polo Fondo Social Europeo, e se procede á súa convocatoria para o ano 2012 (
Diario Oficial de Galicia
nº 14, do 20 de xaneiro), establece na súa disposición adicional cuarta, na cal se recollen os créditos que financian a orde, que estes importes poderán ser obxecto de modificacións como consecuencia da asignación ou da redistribución de fondos para o financiamento dos programas de fomento de emprego, coas limitacións que estableza a Conferencia Sectorial de Emprego e Asuntos Laborais ou as disposicións aplicables ás axudas cofinanciadas polo Fondo Social Europeo.
En consecuencia, como existen outras dotacións que poden ser utilizadas para os mesmos fins, cómpre ampliar o importe dos créditos destinados ás axudas que poderán ser concedidas ao abeiro da dita orde, coa finalidade de facer chegar estas ao maior número de persoas beneficiarias posible.
Por todo o exposto, e no uso das facultades que me foron conferidas,
Artigo 1
Amplíase o importe total das axudas que se van conceder ao abeiro da Orde do 30 de decembro de 2011 pola que se establecen as bases reguladoras do Programa para a promoción do emprego autónomo, cofinanciado polo Fondo Social Europeo, e se procede á súa convocatoria para o ano 2012 (
Diario Oficial de Galicia
nº 14, do 20 de xaneiro), na contía de 1.040.380,14 euros con cargo á aplicación orzamentaria 12.04.322C.470.1, código de proxecto 2012 00574, que figura dotada nos orzamentos xerais da Comunidade Autónoma de Galicia para o ano 2012.
Artigo 2
Esta modificación non afecta o prazo establecido na referida orde para a presentación de solicitudes.
Disposición derradeira única
Esta orde entrará en vigor o mesmo día da súa publicación no
Diario Oficial de Galicia.
Santiago de Compostela, 18 de decembro de 2012
ORDE do 10 de decembro de 2012 pola que se resolve a convocatoria de axudas a centros privados concertados para a contratación de auxiliares de conversa coa finalidade de mellorar a competencia lingüística do alumnado en linguas estranxeiras.
Consellería de Cultura, Educación e Ordenación Universitaria — III. Outras disposicións — 20/12/2012

A Consellería de Cultura, Educación e Ordenación Universitaria, por Orde do 6 de agosto de 2012, DOG do 23 de agosto, estableceu as bases reguladoras e convocou axudas a centros privados concertados para a contratación de auxiliares de conversa coa finalidade de mellorar a competencia lingüística do alumnado en linguas estranxeiras, cun período de inicio e finalización do contrato comprendido entre o 1 de setembro de 2012 e o 30 de xuño de 2013.
Unha vez rematado o procedemento previo á concesión das axudas establecido na convocatoria, cómpre facer pública a relación definitiva de centros beneficiarios destas axudas e dos excluídos e, de acordo co establecido no artigo 11 da dita orde,
Primeiro. Publicar a listaxe dos centros beneficiarios das axudas coa cantidade asignada a cada centro, os centros que non acadan a axuda e a relación de solicitudes excluídas; ambas figuran no anexo.
Segundo. Os interesados poderán interpor recurso potestativo de reposición contra esta orde ante esta consellería, no prazo dun mes contado a partir do día seguinte ao da publicación no Diario Oficial de Galicia, de acordo co disposto nos artigos 107.1, 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou directamente recurso contencioso-administrativo no prazo de dous meses, ante o Tribunal Superior de Xustiza de Galicia, conforme se establece na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 10 de decembro de 2012
Centros que acadan a axuda:
Centros que non acadan a axuda:
Centros excluídos:
DECRETO 230/2012, do 2 de decembro, polo que se nomea a Alfonso Rueda Valenzuela vicepresidente da Xunta de Galicia.
Presidencia da Xunta de Galicia — II. Autoridades e persoal — 03/12/2012

De conformidade co artigo 16.3º do Estatuto de autonomía de Galicia e cos artigos 26, número 1º, 27 e 33 da Lei 1/1983, do 22 de febreiro, de normas reguladoras da Xunta e da súa Presidencia,
Artigo 1.
Nomear a Alfonso Rueda Valenzuela vicepresidente da Xunta de Galicia.
Artigo 2.
O vicepresidente substituirá o presidente da Xunta nos supostos previstos na Lei 1/1983, do 22 de febreiro, de normas reguladoras da Xunta e da súa Presidencia, e exercerá as funcións de coordinación que por aquel lle sexan asignadas.
Santiago de Compostela, dous de decembro de dous mil doce.
DECRETO 229/2012, do 2 de decembro, polo que se nomean os titulares dos departamentos da Xunta de Galicia.
Presidencia da Xunta de Galicia — II. Autoridades e persoal — 03/12/2012

Establecida a nova configuración dos departamentos que integran a Xunta de Galicia polo Decreto 229/2012, do 2 de decembro, procede o nomeamento dos seus titulares.
Na súa virtude, no uso das atribucións que me confiren o artigo 16, número 3º, do Estatuto de autonomía de Galicia e o artigo 26, número 1º, da Lei 1/1983, do 22 de febreiro, de normas reguladoras da Xunta e da súa Presidencia,
Artigo único.
Nomear titulares dos departamentos da Xunta de Galicia as persoas que a seguir se relacionan:
– Alfonso Rueda Valenzuela, conselleiro de Presidencia, Administracións Públicas e Xustiza.
– Elena Muñoz Fonteriz, conselleira de Facenda.
– Agustín Hernández Fernández de Rojas, conselleiro de Medio Ambiente, Territorio e Infraestruturas.
– Francisco José Conde López, conselleiro de Economía e Industria.
– Jesús Vázquez Abad, conselleiro de Cultura, Educación e Ordenación Universitaria.
– Rocío Mosquera Álvarez, conselleira de Sanidade.
– Beatriz Mato Otero, conselleira de Traballo e Benestar.
– Rosa María Quintana Carballo, conselleira do Medio Rural e do Mar.
Santiago de Compostela, dous de decembro de dous mil doce.
DECRETO 228/2012, do 2 de decembro, polo que se dispón que cesen os titulares dos departamentos da Xunta de Galicia.
Presidencia da Xunta de Galicia — II. Autoridades e persoal — 03/12/2012

Cumpridas as previsións do artigo 15, número 2º, do Estatuto de autonomía de Galicia e en virtude das facultades que me confire como presidente desta o artigo 26, número 1º, da Lei 1/1983, do 22 de febreiro, de normas reguladoras da Xunta e da súa Presidencia,
Artigo único.
Que cesen nos seus cargos os titulares dos departamentos da Xunta de Galicia, agradecéndolles os servizos prestados:
– Alfonso Rueda Valenzuela, como conselleiro de Presidencia, Administracións Públicas e Xustiza.
– Elena Muñoz Fonteriz, como conselleira de Facenda.
– Agustín Hernández Fernández de Rojas, como conselleiro de Medio Ambiente, Territorio e Infraestruturas.
– Javier Guerra Fernández, como conselleiro de Economía e Industria.
– Jesús Vázquez Abad, como conselleiro de Cultura, Educación e Ordenación Universitaria.
– Rocío Mosquera Álvarez, como conselleira de Sanidade.
– Beatriz Mato Otero, como conselleira de Traballo e Benestar.
– Rosa María Quintana Carballo, como conselleira do Medio Rural e do Mar.
Santiago de Compostela, dous de decembro de dous mil doce.
RESOLUCIÓN do 19 de novembro de 2012 pola que se lles dá publicidade ás axudas concedidas ao abeiro da Orde do 30 de decembro de 2011 pola que se procede á convocatoria de axudas para o fomento e consolidación das asociacións de cooperativas e de sociedades laborais para o ano 2012 (DOG número 12, do 18 de xaneiro).
Consellería de Traballo e Benestar — III. Outras disposicións — 03/12/2012

En cumprimento do disposto no artigo 10 da Orde do 25 de febreiro de 2011 pola que se establecen as bases reguladoras para a concesión de axudas para o fomento e a consolidación das asociacións de cooperativas e de sociedades laborais (DOG número 46, do 8 de marzo), resolvo que se proceda á publicación das subvencións concedidas que se indican no anexo, cun importe total de 600.000 euros, con cargo á aplicación 12.03.324A 481.1 dos orzamentos xerais da Comunidade Autónoma de Galicia para o exercicio 2012.
Santiago de Compostela, 19 de novembro de 2012
RESOLUCIÓN do 20 de novembro de 2012 pola que se dá publicidade aos avais concedidos polo Instituto Galego de Promoción Económica (Igape) no terceiro trimestre de 2012.
Instituto Galego de Promoción Económica — III. Outras disposicións — 03/12/2012

O artigo 13.2 do Decreto 284/1994, do 15 de setembro, de regulación de avais do Instituto Galego de Promoción Económica, establece que aos avais concedidos polo Igape se lles dará publicidade no
Diario Oficial de Galicia
.
En virtude do exposto anteriormente,
Un. Darlles publicidade aos avais concedidos mediante resolución do presidente do Igape en virtude do convenio polo que se establece unha liña de avais do Igape para facilitar ás empresas galegas o acceso ao financiamento operativo adicional:
Santiago de Compostela, 20 de novembro de 2012
RESOLUCIÓN do 19 de novembro de 2012 pola que se lles dá publicidade ás axudas concedidas ao abeiro da Orde do 31 de decembro de 2011 pola que se procede á convocatoria de axudas aos concellos e outras entidades locais de Galicia para a realización de actividades de promoción e fomento do cooperativismo para o ano 2012 (Diario Oficial de Galicia número 15, do 23 de xaneiro).
Consellería de Traballo e Benestar — III. Outras disposicións — 03/12/2012

En cumprimento do disposto no artigo 14 da Orde do 31 de decembro de 2011 pola que se convocan subvencións aos concellos e outras entidades locais de Galicia para a realización de actividades de promoción e fomento do cooperativismo (DOG número 15, do 23 de xaneiro), resolvo que se proceda á publicación das subvencións concedidas que se indican no anexo, cun importe total de 408.415,87 euros, con cargo á aplicación 12.03.324A.460.0 dos orzamentos xerais da Comunidade Autónoma de Galicia para o exercicio 2012.
Santiago de Compostela, 19 de novembro de 2012
ORDE do 17 de outubro de 2012 pola que se amplía o prazo de presentación da documentación xustificativa establecida na Orde do 8 de xuño de 2012, pola que se establecen as bases reguladoras para a concesión de subvencións, en réxime de concorrencia non competitiva, para a renovación de cubertas con lousa, e se procede á súa convocatoria para o ano 2012 (código de procedemento IN314A).
Consellería de Economía e Industria — III. Outras disposicións — 29/10/2012

O día 19 de xuño de 2012 publicouse no Diario Oficial de Galicia a Orde do 8 de xuño de 2012 pola que se establecen as bases reguladoras para a concesión de subvencións, en réxime de concorrencia non competitiva, para a renovación de cubertas con lousa, e se procede a súa convocatoria para o ano 2012 (código de procedemento IN314A).
No artigo 15 das bases reguladoras da Orde do 8 de xuño de 2012 establécese que, para cobrar a subvención concedida, o beneficiario deberá presentar a documentación xustificativa, tendo de prazo máximo ata o 15 de novembro de 2012 (inclusive). O elevado número de solicitudes presentadas motivou un dilatado proceso de avaliación dos proxectos e de resolución dos respectivos expedientes. Co fin de garantir a maior eficacia posible das referidas subvencións e dado que non se causa prexuízo a terceiros, considérase necesario ampliar o prazo de xustificación.
De acordo co anterior, vista a Lei 9/2007, do 13 de xuño, de subvencións de Galicia, e o Decreto 11/2009, do 8 de xaneiro, polo que se aproba o seu regulamento,
Artigo único
Amplíase ata o 20 de decembro de 2012 (inclusive) o prazo para a execución e xustificación dos investimentos que foron obxecto de subvención ao abeiro da citada Orde do 8 de xuño de 2012 de renovación de cubertas con lousa na Comunidade Autónoma de Galicia.
Santiago de Compostela, 17 de outubro de 2012
CORRECCIÓN de erros. Orde do 27 de xullo de 2012 pola que se regulan os tamaños mínimos de diversos produtos pesqueiros na Comunidade Autónoma de Galicia.
Consellería do Medio Rural e do Mar — I. Disposicións xerais — 21/12/2012

Advertidos erros na Orde do 27 de xullo de 2012, pola que se regulan os tamaños mínimos de diversos produtos pesqueiros na Comunidade Autónoma de Galicia, publicada no DOG nº 226, do 27 de novembro de 2012, cómpre facer as seguintes correccións:
Na páxina 44552, onde figura:
Debe figurar:
ORDE do 16 de novembro de 2012 pola que se nomean vogais do Xurado de Expropiación de Galicia.
Consellería de Medio Ambiente, Territorio e Infraestruturas — II. Autoridades e persoal — 05/12/2012

A Lei 9/2002, do 30 de decembro, de ordenación urbanística e protección do medio rural de Galicia, prevé, no seu artigo 232, modificado pola Lei 15/2004, do 29 de decembro, a creación do Xurado de Expropiación de Galicia, como órgano colexiado permanente da nosa Comunidade Autónoma especializado nos procedementos para a fixación do prezo xusto na expropiación forzosa, cando a Administración expropiante sexa a Comunidade Autónoma ou as entidades locais do seu ámbito territorial.
O dito precepto establece, entre outros aspectos, a composición dese xurado, que foi desenvolvida mediante o Regulamento de organización e funcionamento do Xurado de Expropiación de Galicia, aprobado mediante Decreto 223/2005, do 16 de xuño.
O artigo 4.7 deste regulamento establece que dos vogais comprendidos nas alíneas c), d), e) e f) do número 2, e respecto da composición do xurado, distintos organismos, entidades e colexios profesionais proporán, cada un deles, un representante que actuará como vogal titular. Así mesmo, queda prevista a designación, do mesmo xeito, dun vogal suplente que actuará en caso de vacante, ausencia, enfermidade ou calquera outra causa que imposibilite a asistencia daquel titular.
O artigo 4.8, parágrafo 2 deste regulamento establece que os vogais a que se refire o parágrafo anterior poderán ser substituídos polas entidades, organizacións e asociacións que os designasen, e os así nomeados permanecerán no seu cargo, como máximo, durante o tempo que lle restase ao substituído para o cumprimento do seu mandato.
En virtude da Orde do 21 de abril de 2010 pola que se nomean vogais do Xurado de Expropiación de Galicia (publicada no DOG nº 80, do 29 de abril) realizouse o nomeamento de vogais, titulares e suplentes, en representación de varios destes organismos e entidades. O Colexio Oficial de Enxeñeiros Industriais de Galicia, e polo período que lle corresponde por tempo de mandato, achegou solicitude de cambio de representante da institución e unha nova proposta de nomeamento de representantes do organismo/entidade mencionada.
Por todo iso,
Artigo único
Noméanse as persoas que se relacionan no anexo como vogais do Xurado de Expropiación de Galicia.
Santiago de Compostela, 16 de novembro de 2012